text: Miss Varde Å kåres i dag 
  22 august 2015 kl. 04.55
  Varde Å Dag ramme for 4. år om oplevelser, historier og lokale produkter. Med lam og får i centrum
  Oplevelserne tager udgangspunkt fra hele 4 geografiske steder: Hodde - Varde - Janderup Ladeplads og Ho Bugt.
  På Ladepladsen i Janderup vil Sydvestjysk fåreavlerforening sørge for dyrskuestemning. Der vil blive udstillet flere racer af får, som vil blive bedømt af en fagkyndig dommer og årets "Miss Varde Å" får vil blive kåret.
  Derudover vil der være rig mulighed for at se og høre om hvordan et får klippes, hvordan man bruger skind og uld og måske prøve at spinde lidt selv.
  Der vil også være udstilling / salg af foder til får samt af hegns materialer og stald inventar og en dyrlæge som vil stå til rådighed for eventuelle spørgsmål .
  Varde Å Dals lam vil være på pladsen med forskellige smagsprøver af lam og derudover kan der købes lamme grill pølser så sulten også kan blive stillet.
  